**Kaitseliidu Tallinna Maleva**

**Jüriöö karikavõistlus laskmises**

**21. aprillil 2024 Männiku lasketiirus**

**Juhend**

**I Eesmärk**

 Propageerida laskesporti Kaitseliidus ja selgitada välja Kaitseliidu parimad võistkonnad ning laskurid.

**II Aeg ja koht**

**Pühapäeval, 21. aprillil 2024** algusega kell 10:00 Männiku lasketiirus.

Registreerumise algus kell 9:00.

**Laupäeval,** **20.aprillil 2024** lasevad kohtunikud.

**III Osalejad**

 **Täiskasvanud:**

 Kaitseliidu malevate võistkonnad, igas võistkonnas 4 võistlejat.

 Kodu- ja välismaiste jõustruktuuride esindajate võistkonnad.

 Individuaalvõistlejad.

**Noored:**

Kaitseliidu malevate noorte võistkonnad koosseisus 4 võistlejat:

Noored kuni 13 a k.a üks kodutütar ja üks noorkotkas

 Noored kuni 18 a k.a üks kodutütar ja üks noorkotkas

Osalemise prioriteet on Kaitseliidu malevate teenistusrelvade ja noorte võistkondadel. Vabade kohtade olemasolul on võimalik osaleda individuaalarvestuses.

NB! 21.aprilli võistluspäeva 1.võistlusala võistlejate piirarv on **60!**

**IV Programm**

 Täiskasvanud:

 **1.võistlusala:** 3 püstoliharjutust ja 3 vintpüssiharjutust.
Püstoliharjutuste laskude vähim arv 60, vintpüssil 80.

 Noored:
**2. võistlusala:** kuni 13 a k.a 20 lasku õhupüssist toelt, distantsilt 10 m.

 **3. võistlusala:** kuni 18 a k.a 30 lasku lamades v/k püssist, distantsilt 50 m.

 Noorte võistkonnas on üks kodutütar ja üks noorkotkas kummastki vanuseastmest.

**V Võistlustingimused**

1. Kasutatav relvastus vastavalt avaldatud klasside-, kategooriate- ja teenistusrelvade nimekirjale.
2. Püstolikabuuri olemasolu ei ole vajalik
3. Võistkonnad kasutavad kaasa toodud ja võistluse nõuetele vastavaid relvi ja laskemoona. Täiskasvanute harjutustes soovitavalt vähemalt miinimumlaskude arv + 10 padrunit võistlusala kohta, noorte harjutustes vastavalt määratud laskude arvule. Eelneval kokkuleppel on võimalik kasutada kohapealseid relvi.
4. Noorteharjutuste eel proovilaskude arv piiramatu.
5. **Noortevõistkonnaga peab olema kaasas juhendaja**, kes viibib pidevalt võistkonna juures.

**Tiirukäsklused**

Tiirukäsklused antakse alljärgnevas järjekorras:

 "Lae ja pane valmis" või "Pane valmis" kui stardiasendis on tegu tühja relvaga) – selle käsklusega loetakse laskeharjutus alanuks. Laskur veendub silma- ja kuulmiskaitsete korrasolekus, viib relva rajakirjelduses nõutud valmisolekuasendisse ning võtab sisse stardiasendi. Kui see on tehtud, annab rajakohtunik järgmise käsu:.

"Kas oled valmis?" – Kui laskur on valmis, võib ta seda kinnitada. Negatiivse vastuse puudumine loetakse samuti jaatavaks vastuseks. Kui laskur ei ole valmis, peab ta seda väljendama öeldes “ei ole valmis” või midagi samatähenduslikku. Kui valmisolek on saavutatud, võtab laskur sisse stardiasendi.

"Tähelepanu" – pärast seda käsklust ei tohi laskur end enne stardisignaali liigutada. Signaal peab üldjuhul järgnema 1-4 sekundi jooksul, erandiks on juhud, kus laskeharjutuse kirjeldus nõuab pikemat ooteasendis viibimist.

"Stardisignaal" – Selle peale alustab laskur laskeharjutuse sooritamist. Kui laskur signaalile mingil põhjusel ei reageeri, veendub rajakohtunik võistleja valmisolekus ning alustab käsklusi uuesti alates “Kas oled valmis?”

Kui laskur alustab liikumist enne stardisignaali kõlamist, peatab kohtunik laskuri ja pärast märkide taastamist alustab laskur harjutust uuesti.

"Stop" – rajakohtunik võib alati anda käskluse “Stop” kui tekib ootamatu vajadus laskeharjutus katkestada. Laskur peab viivitamata laskmise ja liikumise lõpetama ja ootama järgmisi käskluseid..

"Kui oled laskmise lõpetanud, lae tühjaks ja näita ette" – Kui laskur on laskmise lõpetanud, laeb ta relva(d) tühjaks ja esitab kontrollimiseks rajakohtunikule.

"Kui tühi, lukk ette, tühilask" (vintpüss) või “Kui tühi, kelk ette, tühilask” (püstol) – pärast seda käsklust ei tohi laskur laskmist jätkata.

Püstoliharjutuse puhul:

Peale relva kontrollimist asetatakse püstoli määratud kohta.

Püssiharjutuse puhul:

Võistleja avab uuesti luku ja seab (vajaduse korral kohtuniku abiga) paigale turvalipu.

Sellest hetkest loetakse harjutus lõpetatuks.

"Rada on vaba" – see käsklus annab loa liikuda laskejoonest ettepoole, et tulemusi lugeda ning laskeharjutus taastada.

**VI Võistlusklassid ja kategooriad:**

|  |
| --- |
| **KLASSID** |
| **AVATUD KLASSI TEENISTUSRELVAD**  | **STANDARD KLASSI TEENISTUSRELVAD** |
| * lubatud ainult nimekirjas kuvatud relvamudelid, vt punkt VII
* optika lubatud
* Leegisummuti peab olema relvatootja originaalne tootjatehases paigaldatud leegisummuti.
* Lubatud on eesmine vertikaalne käepide max pikkus 152 mm raua keskjoonelt.
 | * lubatud ainult nimekirjas kuvatud relvamudelid, vt punkt VII
* optika keelatud
* Leegisummuti peab olema relvatootja originaalne tootjatehases paigaldatud leegisummuti.
* Lubatud on eesmine vertikaalne käepide max pikkus 152 mm raua keskjoonelt.
 |
|  **TEENISTUSRELVADE VÕISTKOND**4-liikmelineKoosneb 2 avatud klassi ja 2 standard klassi võistlejast |

Võistluskategooriad avatakse ja tunnustatakse korraldaja poolt üksnes juhul, kui kategoorias on stardiprotokolli kantud vähemalt **viis (5)** osalejat.

Võistluskategooriad on avatud, standard, naised, seeniorid (50 k.a. eluaastat +) ning 7,62x51mm kaliibriga relvaplatvorm Standard klassi teenistusrelvade kategoorias.

Relvadele, mis ei kuulu teenistusrelvade hulka, peetakse eraldi arvestust. Võistluse lõpus avaldatakse võrdlusmomendi tekitamiseks ka kombineeritud üldjärjestus, mis on puhtalt informatiivne.

|  |
| --- |
| **KATEGOORIAD** |
| **AVATUD** | **STANDARD** |
| PPA registri ja KV/KL relvadVastavad IPSC reegliraaamatu Open ja Production Optics divisjoni tehnilistele nõuetele. | PPA registri ja KV/KL relvadVastavad IPSC reegliraamatu Production ja Standard divisjoni tehnilistele nõuetele. |
|  | **STANDARD 7,62 mm** |
|  | AK4/HK G3, M14optika keelatud |
| **NAISED** | **NAISED** |
| **SEENIOR**(50+) | **SEENIOR**(50+) |

**VII Teenistusrelvade nimekiri**

|  |  |
| --- | --- |
| **Püstol** | **Automaat** |
| **PM, HK USP, Glock P80/17/19/(PRO)19X/45, Sig P320/M17/M18, Sig 226, Colt M1911A1, Walther PPQ/PPS/P99** | **AK-74/47, M16A1, Galil AR/SAR/ARM, AK-4, HK G3, M-14, LMT R-20, HK G36, HK416/MR223, HK 417/MR308, SIG MCX** |

**VIII Tulemuste arvestamine:**

Punktide lugemine ja karistuste väärtused vastavalt kehtivale praktikal laskmise IPSC reegliraamatule.

Elektroonilise punktiarvestuse keskkonnana kasutatakse Practiscore programmi.

Pappmärgis olevate tabamuste väärtused vastavalt „Minor“ jõutegurile.
Piisava hulga laskurite korral tunnustatakse eraldi Standard 7.62 kategooriat!

Võistleja tulemus on võistleja poolt kõigil harjutustel saavutatud punktide summa. Võistkonna tulemus mõlemal võistlusalal kokku on võistkonna liikmete poolt mõlemal võistlusalal kokku saavutatud punktide summa. Enam punkte kogunud võistkond või võistleja on eespool.

Noorte harjutustes on võistleja tulemuseks tema poolt saavutatud lasketulemus. Noorte võistkondliku tulemuse leidmiseks liidetakse võistkonna kõigi nelja liikme tulemused.

Suurema punktisumma saavutanud võistkond on eespool.

**IX Registreerumine:**

Orienteeruv osavõtjate arv (vajalik toitlustamise kavandamiseks) teatada hiljemalt tähtajaks **10.04.2024** kontaktidele: Pr Karin Muru 5283326 või karin.muru@kaitseliit.ee

Nimeline ülesandmine saata MHK **18.04.2024**!

Kohustuslik teatada:

1. Nimi
2. Sünniaeg (päev, kuu, aasta)
3. Võistlusklass ja/või kategooria
4. Esindatav malev
5. Võistkondlik või individuaalarvestus

Kaitseliitlastel ja noorte organisatsiooni liikmetel nõutav liikmekaart või vastav tõend. Noortel nõutav ka vanust tõendav dokument.

**X Autasustamine:**

 Võistlus toimub Jüriöö Fondi poolt välja pandud rändkarikatele.

 Võitnud võistkonnale, nii noorte kui täiskasvanute arvestuses, antakse üle rändkarikas, medalid ja diplom.

 Võistkondliku II ja III koha saavutanud võistkondade liikmeid autasustatakse medali ja diplomiga. Võitnud võistkondade liikmeid autasustatakse medali ja diplomiga.

Täiskasvanute individuaalarvestuses autasustatakse klasside ja kategooriate kolme parimat medali ja diplomiga.

 Noorte individuaalarvestuses autasustatakse mõlema võistlusala kolme parimat medali ja diplomiga.

Karin Muru

Männiku tiiru laskeinstruktor

Tallinna malev

5283326/59831

karin.muru@kaitseliit.ee